text: To drenge sigtet for væbnet røveri
  21 november 2017 kl. 15.49
  To drenge på 15 og 16 år fra Vojens er tirsdag blevet varetægtsfængslet i surrogat for røveriet mod købmanden i Bevtoft. 
  To drenge fra Vojens på 15 og 16 år er tirsdag ved et grundlovsforhør ved Retten i Sønderborg blevet varetægtsfængslet i surrogat – det vil sige anbragt på en institution og ikke i en arrest i fire uger.
  Drengene er sigtet for væbnet for røveri mod købmanden i Bevtoft. Det oplyser Anklagemyndigheden ved Syd- og Sønderjyllands Politi. Røveriet mod købmanden fandt sted søndag den 19. november.
  Den ene af de sigtede har erkendt forholdet, mens den anden har nægtet at udtale. 
  Grundlovsforhøret fandt sted for lukkede døre. Og Syd- og Sønderjyllands Politi har af hensyn til efterforskningen ikke yderligere kommentarer til sagen.
  KLIK og se mere tv på localeyes.dk.
  
  